78/1028/ETY: Neuvoston päätös, tehty 18 päivänä joulukuuta 1978, eläinlääketieteellisen koulutuksen neuvoa-antavan komitean perustamisesta



Virallinen lehti nro L 362 , 23/12/1978 s. 0010 - 0011

Suomenk. erityispainos Alue 16 Nide 1 s. 0043

Kreikank. erityispainos: Luku 05 Nide 3 s. 0157

Ruotsink. erityispainos Alue 16 Nide 1 s. 0043

Espanjank. erityispainos: Luku 06 Nide 2 s. 0059

Portugalink. erityispainos: Luku 06 Nide 2 s. 0059



NEUVOSTON PÄÄTÖS, tehty 18 päivänä joulukuuta 1978, eläinlääketieteellisen koulutuksen neuvoa-antavan komitean perustamisesta (78/1028/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission laatiman päätösluonnoksen, sekä katsoo, että tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta 6 päivänä kesäkuuta 1974 antamassaan päätöslauselmassa neuvosto ilmoitti kannattavansa neuvoa-antavan komitean perustamista, lääketieteen tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisessa tunnustamisessa ja eläinlääkärintoimeen ryhtymisen edellytysten yhteensovittamisessa on tärkeää varmistaa suhteellisen korkea koulutustaso, ja on suotavaa perustaa neuvoa-antava komitea komission avuksi, jotta voitaisiin myötävaikuttaa tämän tavoitteen saavuttamiseen, ON PÄÄTTÄNYT SEURAAVAA: 1 artikla Perustetaan komission yhteyteen eläinlääketieteellisen koulutuksen neuvoa-antava komitea, jäljempänä "komitea". 2 artikla 1. Komitean tehtävänä on auttaa varmistamaan, että eläinlääkäreiden koulutuksen taso on suhteellisen korkea yhteisössä. 2. Se toteuttaa tämän tehtävän etenkin seuraavin tavoin: - täydellinen tietojenvaihto jäsenvaltioiden koulutusmenetelmistä sekä teoreettisen ja käytännöllisen opetuksen sisällöstä, tasosta ja rakenteesta, - näkemystenvaihto ja neuvottelut yhtenevän käsityksen aikaansaamiseksi eläinlääkärikoulutuksessa saavutettavasta tasosta ja tarvittaessa tällaisen koulutuksen rakenteesta ja sisällöstä, - eläinlääkärikoulutuksen mukauttamista lääketieteen ja opetusmenetelmien kehitykseen koskevien asioiden tarkasteleminen. 3. Komitea antaa komissiolle ja jäsenvaltioille lausuntoja ja suosituksia, mukaan lukien aiheelliseksi katsomansa muutosehdotukset direktiivien 78/1026/ETY() ja 78/1027/ETY() eläinlääkärikoulutusta koskeviin artikloihin. 4. Komitea antaa myös komissiolle neuvoja missä tahansa komission sille esittämässä eläinlääkärikoulutukseen liittyvässä asiassa. 3 artikla 1. Komiteassa on kolme asiantuntijaa jokaisesta jäsenvaltiosta: - yksi ammatissa toimivaa eläinlääkärikuntaa edustava asiantuntija, - yksi eläinlääketieteellistä koulutusta antavia oppilaitoksia edustava asiantuntija, - yksi jäsenvaltioiden toimivaltaisia viranomaisia edustava asiantuntija, 2. Jokaisella jäsenellä on oltava varajäsen. Varajäsenet voivat osallistua komitean kokouksiin. 3. Jäsenvaltiot nimeävät 1 ja 2 kohdassa tarkoitetut jäsenet ja varajäsenet. Edellä 1 kohdan ensimmäisessä ja toisessa luetelmakohdassa tarkoitetut jäsenet nimetään ammatissa toimivan eläinlääkärikunnan ja eläinlääketieteellistä koulutusta antavien oppilaitosten ehdotuksesta. Näin nimetyt jäsenet ja varajäsenet nimittää neuvosto. 4 artikla 1. Komitean jäsenen toimikausi on kolme vuotta. Tämän kauden päätyttyä jäsenet hoitavat tehtäviään kunnes heidän tilalleen on nimitetty uudet jäsenet tai heidän toimikautensa uusitaan. 2. Jäsenen toimikausi päättyy ennen kuin kolme vuotta on kulunut, jos jäsen eroaa, kuolee tai jos hänen tilalleen nimitetään uusi jäsen 3 artiklassa määrätyn menettelyn mukaisesti. Uusi jäsen nimitetään jäljelle olevaksi toimikaudeksi. 5 artikla Komitea valitsee keskuudestaan puheenjohtajan ja kaksi varapuheenjohtajaa. Komitea vahvistaa työjärjestyksensä. Komitean puheenjohtaja laatii kokousten asialistan yhdessä komission kanssa. 6 artikla Komitea voi perustaa työryhmiä, kutsua ja hyväksyä kokouksiinsa tarkkailijoita tai asiantuntijoita avustamaan sitä kaikissa sen työhön liittyvissä erityiskysymyksissä. 7 artikla Komissio huolehtii komitean sihteeristötehtävistä. Tehty Brysselissä 18 päivänä joulukuuta 1978. Neuvoston puolesta Puheenjohtaja H.-D. GENSCHER () EYVL N:o L 362, 23.12.1978, s. 1 () EYVL N:o L 362, 23.12.1978, s. 7